cyanic-selkie/wikianc huggingface dataset:
গঙ্গারামপুর গভর্নমেন্ট পলিটেকনিক
গঙ্গারামপুর সরকারী পলিটেকনিক একটি সরকারি পলিটেকনিক কলেজ, যা পশ্চিমবঙ্গের দক্ষিণ দিনাজপুর জেলার গঙ্গারামপুরের কদিঘাট এলাকায় অবস্থিত। কলেজটি ২০১৩ সালে প্রতিষ্ঠিত হয়। এই পলিটেকনিক কলেজটি পশ্চিমবঙ্গের টেকনিকাল শিক্ষা কাউন্সিলের সাথে যুক্ত, এবং টেকনিক্যাল এডুকেশনের জন্য অল ইন্ডিয়া কাউন্সিল কর্তৃক অনুমোদিত। এই পলিটেকনিক কলেজে  মেকানিক্যাল এবং সিভিল ও সার্ভে ইঞ্জিনিয়ারিং ডিপ্লোমা কোর্স করে থাকে ছাত্র ছাত্রী।
ইয়েমেনের একত্রীকরণ
ইয়েমেনের একত্রীকরণ ১৯৯০ সালের ২২ মে সম্পন্ন হয়। এসময় উত্তর ইয়েমেন ও দক্ষিণ ইয়েমেন একত্রীত হয়ে ইয়েমেন প্রজাতন্ত্র গঠন করে। নতুন রাষ্ট্র সাধারণভাবে ইয়েমেন নামে পরিচিত হয়।
পটভূমি
কোনো গৃহযুদ্ধ বা দখলদারিত্বের কারণে ইয়েমেন বিভক্ত হয়নি। উসমানীয় সাম্রাজ্যের পতনের পর উত্তর ইয়েমেনের সৃষ্টি হয়। তবে এসময় দক্ষিণ ইয়েমেন ব্রিটিশ উপনিবেশ ছিল। দক্ষিণ ইয়েমেনে সংঘটিত অভ্যুত্থানের ফলে যুক্তরাজ্য তাদের এই উপনিবেশ ত্যাগ করে।
উত্তর ইয়েমেনের গৃহযুদ্ধ শেষ হওয়ার পর গোত্রীয় প্রতিনিধিত্ব অন্তর্ভুক্ত করে এখানে প্রজাতান্ত্রিক সরকার প্রতিষ্ঠিত হয়। তেলের মুনাফা এবং তেলসমৃদ্ধ উপসাগরীয় আরব রাষ্ট্রসমূহে কর্মরত নাগরিকদের কাছ থেকে রাষ্ট্রের ভালো আয় হত। ১৯৮০ এর দশকে উত্তর ইয়েমেন ও দক্ষিণ ইয়েমেনের জনসংখ্যা ছিল ১২ মিলিয়ন ও ৩ মিলিয়ন।
দক্ষিণ ইয়েমেনে মার্ক্সবাদীদের উত্থান ঘটে। ন্যাশনাল লিবারেশন ফ্রন্ট প্রথমে দেশের নেতৃত্ব দেয়। পরবর্তীতে তা ইয়েমেন সোশ্যালিস্ট পার্টি হিসেবে রূপ ধারণ করে। এসময় দক্ষিণ ইয়েমেন সোভিয়েত ইউনিয়ন থেকে উল্লেখযোগ্য পরিমাণ বৈদেশিক সহায়তা ও অন্যান্য সমর্থন লাভ করত।
১৯৭২ সালের অক্টোবরে উত্তর ও দক্ষিণ ইয়েমেনের মধ্যে লড়াই শুরু হয়। সৌদি আরব ও সোভিয়েত ইউনিয়ন যথাক্রমে উত্তর ইয়েমেন ও দক্ষিণ ইয়েমেনকে সমর্থন দিয়েছিল। তবে সংঘর্ষ বেশিদিন স্থায়ী হয়নি। দুই রাষ্ট্রকে একীভূত করার জন্য ১৯৭২ সালের ২৮ অক্টোবর কায়রো চুক্তি স্বাক্ষরিত হয়।
১৯৭৯ সালে দুই পক্ষের মধ্যে পুনরায় সংঘর্ষ শুরু হয়। তবে এই সংঘর্ষও বেশিদিন স্থায়ী হয়নি।
একত্রীকরণ
১৯৯০ সালের ২২ মে ইয়েমেন প্রজাতন্ত্র ঘোষিত হয়। আলি আবদুল্লাহ সালেহ রাষ্ট্রপতি ও আলি সালিম আল-বাইদ প্রধানমন্ত্রী হন। দুই রাষ্ট্রের একত্রীকরণের জন্য ৩০ মাসের অন্তর্বর্তীকালীন সময় নির্ধারিত হয়। উভয় রাষ্ট্রের প্রতিনিধিদের ভোটে একটি প্রেসিডেন্সিয়াল কাউন্সিল নির্বাচিত হয়। এই কাউন্সিল প্রধানমন্ত্রী মনোনীত করে। অন্তর্বর্তীকালীন সময়ের জন্য ৩০১ সদস্য বিশিষ্ট একটি সংসদ স্থাপন করা হয়। এতে উত্তর ও দক্ষিণ ইয়েমেন থেকে যথাক্রমে ১৫৯ ও ১১১ জন সদস্য এবং কাউন্সিলের চেয়ারম্যানের নিযুক্ত ৩১ জন সদস্য ছিলেন।
১৯৯০ সালের মে মাসে একটি যৌথ সংবিধানের বিষয়ে সমঝোতা হয়। ১৯৯১ সালের মে মাসে তা গণভোটে গৃহীত হয়। এতে অবাধ নির্বাচন, বহুদলীয় রাজনৈতিক ব্যবস্থা, ব্যক্তি মালিকানার অধিকার, আইনের দৃষ্টিতে সমতা ও মৌলিক মানবাধিকারের নিশ্চয়তা দেয়া হয়। ১৯৯৩ সালের ২৭ এপ্রিল সংসদ নির্বাচন অনুষ্ঠিত হয়। এই সংসদে ১৪৩টি আসনে জেনারেল পিপল'স কংগ্রেস, ৬৯টি আসনে ইয়েমেনি সোশ্যালিস্ট পার্টি, ৬৩টি আসনে ইসলাহ, ৬টি আসনে বাথপন্থিরা, ৩টি আসনে নাসেরবাদিরা দল, ২টি আসনে আল হক ও ১৫টি আসনে স্বতন্ত্র প্রার্থীরা জয়লাভ করেন। নতুন সংসদে উত্তর ইয়েমেনের সাংসদদের আধিক্য ছিল। ইসলাহর প্রধান আবদুল্লাহ ইবনে হুসাইন আল-আহমার সংসদের স্পিকার হন।
উপসাগরীয় যুদ্ধে জোট বাহিনীকে সমর্থন না করার সিদ্ধান্তের পর প্রায় ৮,০০,০০০ ইয়েমেনি নাগরিক ও বিদেশে কর্মরত শ্রমিকদেরকে সৌদি আরব কর্তৃক দেশে ফেরত পাঠানোর ফলে ইয়েমেনে নতুন রাজনৈতিক সংকট দেখা দেয়। এর ফলে রেমিটেন্সের পরিমাণ অনেক কমে যায় এবং অনেক ইয়েমেনিকে উদ্বাস্তু শিবিরে আশ্রয় নিতে হয়। বিপুল পরিমাণ নাগরিকের প্রত্যাবর্তনের ফলে জনসংখ্যা ৭% বৃদ্ধি পায়।
গৃহযুদ্ধ
দক্ষিণের নেতারা ১৯৯৪ সালের ২১ মে নতুন ইয়েমেন গণতান্ত্রিক প্রজাতন্ত্র গঠন করেন। কিন্তু আন্তর্জাতিক সম্প্রদায় একে স্বীকৃতি দেয়নি। দক্ষিণ ইয়েমেনের বহিষ্কৃত নেতা আলি নাসির মুহাম্মদ বিচ্ছিন্নতাবাদীদের বিরুদ্ধে সামরিক অপারেশনে সহায়তা করেছিলেন। ৭ জুলাই গৃহযুদ্ধ শেষ হয়।
যুদ্ধের পর ইয়েমেনি সোশ্যালিস্ট পার্টির নেতাবৃন্দ ১৯৯৪ সালের জুলাই মাসে নতুন পলিটব্যুরো নির্বাচন করেন। ইসলাহ দল সেপ্টেম্বরে দলের সম্মেলন আয়োজন করে। পরের বছর ১৯৯৫ সালের জুন মাসে জেনারেল পিপল'স কংগ্রেসও সম্মেলন করে।
পরবর্তী অবস্থা
১৯৯৯ সালের সেপ্টেম্বরে ইয়েমেনে প্রত্যক্ষ ভোটে আলি আবদুল্লাহ সালেহ রাষ্ট্রপতি নির্বাচিত হন।। ইতিপূর্বে ১৯৯৭ সালের এপ্রিলে সংসদ নির্বাচন হয়। ২০০০ সালের সংবিধানের সংশোধনীতে রাষ্ট্রপতির মেয়াদ দুই বছরের জন্য বৃদ্ধি করা হয়। পাশাপাশি সংসদের মেয়াদ ছয় বছর করা হয়। ২০০১ সালের সংশোধনীতে দ্বিকক্ষবিশিষ্ট আইনসভার বিধান সংবিধানে অন্তর্ভুক্ত করা হয়। এর মাধ্যমে রাষ্ট্রপতির নিয়োগ দেয়া ১১১ সদস্যবিশিষ্ট শুরা কাউন্সিল এবং জনগণের ভোটে নির্বাচিত ৩০১ সদস্যবিশিষ্ট প্রতিনিধি পরিষদ গঠিত করার বিধান উল্লেখিত হয়।
পরিবর্তনসমূহ
নতুন রাষ্ট্র গঠনকালে ইয়েমেনে কিছু পরিবর্তন সূচিত হয়। অন্তর্বর্তীকালীন সময়ে উত্তর ইয়েমেনি রিয়াল এবং দক্ষিণ ইয়েমেনি দিনার বৈধ মুদ্রা হিসেবে চালু ছিল। ১৯৯৩ সালে ইয়েমেনি রিয়াল নামে প্রথম মুদ্রা জারি করা হয়। উত্তর ইয়েমেনের সাবেক রাজধানী সানাকে রাজধানী করা হয়। দক্ষিণের জাতীয় সঙ্গীতকে রাষ্ট্রের জাতীয় সঙ্গীত নির্ধারণ করা হয়। সাবেক রাষ্ট্রসমূহের সকল চুক্তি ও দায় নতুন রাষ্ট্র গ্রহণ করে নেয়। উত্তর ইয়েমেনের কান্ট্রি কোড +৯৬৭ কে ইয়েমেনের কান্ট্রি কোড হিসেবে গ্রহণ করা হয়।
প্রোগ্রামারদের তালিকা
থাম্ব|মার্ক জুকারবার্গ একজন প্রোগ্রামার এটা হলো এমন সব প্রোগ্রামারদের তালিকা যারা নিজেরা কোন সফটওয়্যার লিখার বা নির্মাণ করার অথবা অন্যের লিখা একটি সফটওয়্যার পরিবর্ধন করার জন্য প্রখ্যাত হয়ে আছেন।
আরও দেখুন: গেইম প্রোগ্রামার, কম্পিউটার বিজ্ঞানী তালিকা
অ - আ - ই - ঈ - উ - ঊ - ঋ - এ - ঐ - ও - ঔ - ক - খ - গ - ঘ - চ - ছ - জ - ঝ - ট - ঠ - ড - ঢ - ণ - ত - থ - দ - ধ - ন - প - ফ - ব - ভ - ম - য - র - ল - শ - ষ - স - হ
জ
জেমস গসলিং - জাভা প্রোগ্রামিং ভাষার জনক
বাঘুটিয়া ইউনিয়ন, দৌলতপুর
বাঘুটিয়া বাংলাদেশের মানিকগঞ্জ জেলার অন্তর্গত দৌলতপুর উপজেলার একটি ইউনিয়ন।
প্রশাসনিক কাঠামো
বাঘুটিয়া ইউনিয়ন দৌলতপুর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম দৌলতপুর উপজেলার আওতাধীন
রুটিং (অ্যান্ড্রয়েড অপারেটিং সিস্টেম)
রুটিং হল অ্যান্ড্রয়েড অপারেটিং সিস্টেমে ব্যবহারকারীকে এমন কিছু নিয়ন্ত্রণ কমান্ডের সুবিধা দেওয়া যাতে করে ব্যবহারকারী অ্যান্ড্রয়েডের উপব্যবস্থাপনার উপর সম্পূর্ণ নিয়ন্ত্রণ পান। অ্যান্ড্রয়েড অপারেটিং সিস্টেম লিনাক্স কার্নেলে র উপর ভিত্তি করে বানানো। যে কোন লিনাক্স ভিত্তিক অপারেটিং সিস্টেমে (ইউনিক্স, ফ্রিবিএসডি,রেডহ্যাট ইত্যাদি) এডমিনিস্ট্রিটিভ অনুমতি প্রাপ্ত ব্যবহারকারীকে সুপার ইউজার বলা হয়। সুতরাং রুটিং প্রক্রিয়ার মাধ্যমে কোন ব্যবহারকারী স্মার্টফোনে, ট্যাবলেট এবং অন্যান্য ডিভাইসে চলমান অ্যান্ড্রয়েড অপারেটিং সিস্টেমের একগুচ্ছ নিয়ন্ত্রণমূলক কমান্ডের সুবিধাটি পাবার পর তাকে সুপার ইউজার বলা হবে। একজন সুপার ইউজার হওয়ার মাধ্যমে ব্যবহারকারী অ্যান্ড্রয়েড অপারেটিং সিস্টেমের সকল কাজ নিয়ন্ত্রণ করতে পারেন। একটি অ্যান্ড্রয়েড অপারেটিং সিস্টেম বিশিষ্ট ডিভাইসকে রুট করার মাধ্যমে লিনাক্স অথবা অন্যান্য ইউনিক্স নির্ভর অপারেটিং সিস্টেমের মতো সুপার ইউজার হওয়া যায়।
রুটিং প্রায় সময়ই ফোন প্রস্তুতকারকদের দ্বারা প্রদানকৃত সীমাবদ্ধতা থেকে মুক্ত হওয়ার উদ্দেশ্যে করা হয়। কারণ, রুট করার মাধ্যমে সিস্টেম অ্যাপ্লিকেশন অথবা সেটিংস বদলানো যায়, কিছু বিশেষ অ্যাপ চালানো যায় অথবা এমন কিছু কাজ করা যায় যা রুট করা ছাড়া একজন সাধারণ ব্যবহারকারী করতে পারে না। এমনকি রুট করার মাধ্যমে ডিভাইসের বর্তমান অপারেটিং সিস্টেম প্রতিস্থাপন করা বা সম্পূর্ণ ভাবে মুছে ফেলা যেতে পারে।
রুট এক্সেস মাঝে মাঝে জেলব্রেকিং এর সাথে তুলনা করা হয়, যা অ্যাপল এর আইওএস অপারেটিং সিস্টেম দ্বারা চালিত ডিভাইস সমুহে করা হয়ে থাকে। যাইহোক, এদের ধারণা আলাদা। জেলব্রেকিং এর মাধ্যমে অ্যাপেল এর দেয়া কিছু নিষেধাজ্ঞা উপেক্ষা করা হয়, যার মধ্যে অপারেটিং সিস্টেম পরিবর্তনও রয়েছে (এক্ষেত্রেও বুটলোডার দ্বারা নিয়ন্ত্রণ করা হয়) । জেলব্রেকিং এর মাধ্যমে অফিসিয়ালি অনুমোদন দেয়া হয়নি, এমন অ্যাপ ব্যবহার করা যায় (সাইডলোড) এবং ব্যবহারকারীকে সিস্টেম পরিবর্তনের কিছু বিশেষ ক্ষমতা দেয়া হয়। শুধুমাত্র সংখ্যালঘু অ্যান্ড্রয়েড ডিভাইসের বুট লোডার লক করা থাকে এবং অনেক বিক্রেতারাই যেমন এইচটিসি, সনি, আসুস এবং গুগল ইচ্ছানুযায়ী বুটলোডার আনলক করার ক্ষমতা প্রদান করে। এমনকি অপারেটিং সিস্টেম সম্পূর্ণরূপে প্রতিস্থাপন করে ফেলাও সম্ভব। তবে সেক্ষেত্রে ওয়ারেন্টি চুক্তি ভঙ্গ হয়।  সাইডলোড দ্বারা যেসব অ্যাপ্লিকেশন ব্যবহার করার ক্ষমতা পাওয়া যায়, তার বেশির ভাগ অ্যান্ড্রয়েড ডিভাইসে রুট করা ছাড়াই পাওয়া যায়।
সংক্ষিপ্ত বিবরণ
রুট করার মাধ্যমে ব্যবহারকারীর ডিভাইসের স্টক কনফিগারেশনে (একটি নতুন ফোন কিনলে আগে থেকেই যা দেয়া থাকে) যে সকল সুবিধা নেই, সেই সকল সুবিধাও পায়। সাধারণের চেয়ে উন্নত এবং সম্ভাব্য বিপজ্জনক অপারেশন সহ, সিস্টেম ফাইল পরিবর্তন বা মুছে ফেলা, স্থায়ী ভাবে ইন্সটল করা অ্যাপ্লিকেশন মুছে ফেলা, এবং নিম্ন-স্তরের হার্ডওয়্যার নিয়ন্ত্রণ করা (যেমনঃ রিবুট করা, স্ট্যাটাস লাইট নিয়ন্ত্রণ করা বা টাচ ইনপুট রিকেলিব্রেট করা)। থার্ড পার্টি অ্যাপ্লিকেশন দিয়ে রুট করা হলে সেই অ্যাপ্লিকেশন রুটের পর একটি সুপার ইউজার অ্যাপ্লিকেশন ইন্সটল করে দেয়। সুপার ইউজার অ্যাপ্লিকেশন অন্য সকল অ্যাপ্লিকেশনের কার্যক্রম নিয়ন্ত্রণ করে এবং যে সকল অ্যাপ্লিকেশনের রুট অনুমতি লাগে তা নিয়ন্ত্রণ করে। অপারেটিং সিস্টেম প্রতিস্থাপন বা মুছে ফেলার ক্ষেত্রে ডিভাইসের বুটলোডার ভেরিফিকেশন আনলক করতে হয়।
অ্যাপল স্টোরে যে সকল অ্যাপ্লিকেশন নেই, সেই সকল অ্যাপ্লিকেশন ব্যবহার করার জন্য ডিভাইসে জেলব্রেক করতে হয়। যা সাইডলোডিং নামেও পরিচিত। অ্যান্ড্রয়েড এ এটি আরো সহজ উপায়ে করা হয়। এক্ষেত্রে ডিভাইসের Settings মেনু থেকে "Unknown sources" অপশনটা চালু করে দিতে হবে। তবে অ্যামেরিকার কিছু ফোন ক্যারিয়ার কোম্পানি, যেমনঃ AT&T, ফোনে প্লে স্টোরের বাইরের কোন এপ ইন্সটল করার ক্ষেত্রে বাধা প্রদান করে। কিন্তু কিছু ডিভাইস এ নিয়মের আওতায় পড়ে না। যেমনঃ Samsung Infuse 4G। ২০১১ সালের দিকে AT&T বেশির ভাগ ডিভাইসের জন্যই এ নিয়ম অকার্যকর করে দেয়।
২০১১ সাল থেকে আমাজন কিন্ডল ফায়ার গুগল প্লে এর বদলে আমাজন অ্যাপস্টোর ব্যবহার করা শুরু করে, অন্যান্য অ্যান্ড্রয়েড ডিভাইসের মতোই কিন্ডল ফায়ার অপরিচিত উৎস থেকে অ্যাপ্লিকেশন ইন্সটল করতে দেয়, "ইজি ইন্সটলার" এ ব্যাপারটিকে আরো সহজ করে তুলেছে। অন্যান্য ফোন বিক্রেতারা ভবিষ্যতে হয়তো অন্য কোন উপায় ব্যবহার করার চেষ্টা করতে পারেন। বাড়তি কিছু অ্যাপ্লিকেশন ব্যবহার করার জন্য হয়তো রুট করার দরকার হতে পারে, তবে রুটিং সব সময়ই প্রয়োজনীয় নয়।
একটি অ্যান্ড্রয়েড ফোন রুট করার মাধ্যমে ব্যবহারকারী কোন সিস্টেম ফাইল যুক্ত করা, সম্পাদনা করা অথবা মুছে ফেলতে পারেন। যেসব অ্যাপ্লিকেশন রুট বিহীন ফোনে ব্যবহার করা যায় না, সেসব অ্যাপ্লিকেশনও ব্যবহারকারী ব্যবহার করতে পারেন।
সুবিধা সমূহ
রুটিং এর উপকারিতা এর মধ্যে রয়েছে সম্পূর্ণ ডিভাইসের নিয়ন্ত্রণ হাতে নিয়ে আসার সম্ভাবনা। একজন সুপার ইউজারের কোন ডিভাইসের সিস্টেম ফাইলে প্রবেশাধিকার রয়েছে। সুপার ইউজার অপারেটিং সিস্টেমের সকল কিছুই নিয়ন্ত্রণ করতে পারবে, এক্ষেত্রে একমাত্র সীমাবদ্ধতা ব্যবহারকারীর প্রোগ্রামিং দক্ষতা। রুট করা ডিভাইস থেকে অবিলম্বে নিচের সুবিধাগুলো পাওয়া যেতে পারে:
অসুবিধা সমূহ
ফোন রুট করার কিছু অসুবিধা রয়েছে। ফোন রুট করার মাধ্যমে ফোনে স্থায়ী বা অস্থায়ী সমস্যা হতে পারে। যেমনঃ
পদ্ধতি
কিছু রুট করার পদ্ধতি উইন্ডোজের কমান্ড প্রম্পট শেল এবং অ্যান্ড্রয়েড ডিবাগ ব্রিজ (এডিবি) নামক ডেভেলপমেন্ট ইন্টারফেস ব্যবহার করে। অন্যান্য পদ্ধতি ব্যবহার করেও রুট করা যেতে পারে, বিশেষ রুটিং অ্যাপ্লিকেশন ব্যবহার করে একটি ক্লিকের মাধ্যমেই করা যায়। এক্ষেত্রে থার্ড পার্টি অ্যাপ্লিকেশন ব্যবহার করতে হয়। একই ডিভাইসের ভিন্ন ভিন্ন হার্ডওয়্যার কনফিগারেশন থাকতে পারে, সেক্ষেত্রে একটি ডিভাইসের রুট করার পদ্ধতি যদি অন্য ডিভাইসের ক্ষেত্রে প্রয়োগ করা হয়, তবে ডিভাইসটি ব্রিক (অকেজো) করে ফেলার ঝুঁকি রয়েছে।
কোন থার্ড পার্টি অ্যাপ্লিকেশন ব্যবহার করে রুট করাকে "সফট রুট" বলা হয়। এ ক্ষেত্রে নিরাপত্তা জনিত সমস্যা থাকতে পারে। মাঝে মাঝে "সফট রুট" করা ফোনে ম্যালওয়্যার প্রবণতা দেখা যায়।   বাইনারি ফ্লাসিং করার মাধ্যমে রুট করা হলে তাকে "হার্ড রুট" বলা হয়।
বৈচিত্র্য সমূহ
রুট করার প্রক্রিয়া ডিভাইস অনুযায়ী ভিন্ন হয়, কিন্তু সাধারণত ফার্মওয়ারে থাকা এক বা তার অধিক সিকিউরিটি বাগ কাজে লাগানোও এর অন্তর্ভুক্ত। একবার একটি সিকিউরিটি বাগ আবিষ্কৃত হলে, কাস্টম রিকভারি ইমেজ ফ্লাশ করা যাবে, যা ফার্মওয়্যার হালনাগাদের ডিজিটাল স্বাক্ষর চেক এড়িয়ে যাবে। তারপর একটি পরিবর্তিত ফার্মওয়্যার হালনাগাদ ইনস্টল করা যাবে, যা সাধারণত রুট করা ডিভাইসে অ্যাপ চালানোর জন্য প্রয়োজন হবে। উদাহরণস্বরূপ,   বাইনারি (যেমন একটি ওপেন সোর্স Superuser এর সাথে জোটবদ্ধ করা বা SuperSU অ্যাপ্লিকেশন ) থেকে কপি করা যাবে বর্তমান চলমান প্রক্রিয়ার একটি স্থানে (যেমন  ) এবং এক্সিকিউটেবল অনুমতি   কমান্ড এর সাথে মঞ্জুর করে। Superuser বা SuperSU এর মতো থার্ড পার্টি সুপারভাইসর অ্যাপ এরপর অন্যান্য অ্যাপের অনুমতির আবেদন নিয়ন্ত্রণ এবং দেখাশুনা করতে পারে। দ্রুত এবং সহজ ভাবে অ্যান্ড্রয়েড ডিভাইস রুট করার জন্য অনেক গাইড, টিউটোরিয়াল, এবং স্বয়ংক্রিয় পদ্ধতি রয়েছে।
একটি রুট করার প্রক্রিয়া কখনো কঠিন হতে পারে আবার কখনো সহজ, এবং এটা তখনকার সুবিধার উপরও নির্ভর করে। উদাহরণস্বরূপ, এইচটিসি ড্রিম (HTC G1) মুক্তি পাওয়ার পর আবিষ্কৃত হয় যে, যা কিছুই লিখার চেষ্টা করা হতো তা ব্যাখ্যা হয়ে যেত। এর কারণ ছিল রুট শেলে একটি ভুল কমান্ড। যাইহোক, গুগল দ্রুত এ সমস্যা ঠিক করতে একটি প্যাঁচ মুক্ত করে। কিন্তু পুরনো ফার্মওয়ারের একটি সাইনড ইমেজ প্রকাশিত হয়ে যায়, ফলে ব্যবহার কারীরা রুট করার জন্য বাড়তি সুবিধা পেয়ে যায়।
প্রস্তুতকারকের সমর্থন
কিছু নির্মাতারা যেমন, এলজি, এইচটিসি এবং মটোরোলা বুট-লোডার আনলক করার জন্য অফিশিয়াল সাপোর্ট প্রদান করে। এতে কোন সিকিউরিটি বাগ কাজে লাগানো ছাড়াই রুট করা যায়। তবে এ সমর্থন শুধু মাত্র কিছু নির্দিষ্ট ফোনের জন্যই সীমিত থাকে - উদাহরণস্বরূপ, এলজি তাদের বুট-লোডার আনলক টুল শুধুমাত্র নির্দিষ্ট কিছু মডেলের জন্য মুক্ত করে।
এই গুগল-ব্র্যান্ডেড অ্যান্ড্রয়েড ফোন গুগল নেক্সাস এর ডিভাইস গুলোর বুট-লোডার আনলক করা যায় ডিভাইসটি কেবল একটি কম্পিউটারের সাথে সংযোগ দেয়ার মাধ্যমেই। বুট-লোডার মোড চালিয়ে এবং ফাস্টবুট প্রোটোকলে কমান্ডটি রান করাতে হবে কমান্ড গ্রহণ করার পর, একটি সতর্কবার্তার মাধ্যমে বুট-লোডার আনলক হয়ে যাবে। তারপর একটি নতুন সিস্টেম ইমেজ সরাসরি ফ্ল্যাশ দেয়া যাবে। এক্ষেত্রে কোন সিকিউরিটি বাগ কাজে লাগানোর প্রয়োজন হবে না।
অসুবিধা
অতীতে অনেক নির্মাতারাই রুট করা যায় না এমন সুবিধাসহ আরো বেশি নিরাপত্তা সংবলিত ফোন তৈরি করতে চেয়েছিলেন (যেমনঃ Droid X), কিন্তু সেসব ফোনও কিছু উপায়ে রুট করা যায়। কিছুদিন আগে হালনাগাদ করা হয়েছে এমন ফোনের জন্যে সাময়িক ভাবে রুট করার উপায় থাকে না, কিন্তু কিছু সময়ের ব্যবধানেই কোন না কোন উপায় হাজির হয়ে যায়।
শিল্প প্রতিক্রিয়া
তবে, ২০০৯ এর শেষের দিক থেকে ২০১০ সালের প্রথম দিকে কমিউনিটি-ডেভেলপড সফটওয়্যার জনপ্রিয়তা পেতে থাকে, এবং নিম্নলিখিত একটি বিবৃতি দ্বারা কপিরাইট অফিস এবং কংগ্রেসের (মার্কিন) গ্রন্থাগারিক জেলব্রেক করা ফোন ব্যবহার করার অনুমতি প্রদান করে, ফলে নির্মাতা ও ক্যারিয়ার কোম্পানি গুলো CyanogenMod এবং অন্যান্য আনঅফিশিয়াল ফার্মওয়্যার ডিস্ট্রিবিউশন নিয়ে নিজেদের অবস্থান বদলাতে বাধ্য হয়। কিছু নির্মাতারা যেমন, এইচটিসি, স্যামসাং, মটোরোলা এবং সনি মোবাইল কমিউনিকেশনস সক্রিয় ভাবে সমর্থন প্রদান এবং উন্নয়নে উৎসাহ প্রদান করে।
২০১১ সালে, আনলক করা যায় এমন ডিভাইস (নেক্সাস সিরিজের ফোন গুলোর মতো) জনপ্রিয়তা লাভের কারণে আনঅফিশিয়াল ফার্মওয়ার ইন্সটলের প্রয়োজনীয়তা কমে যায়। ডিভাইস প্রস্তুতকারক এইচটিসি ঘোষণা করেছে যে, সব নতুন ডিভাইসে বুট-লোডার আনলক করার পদ্ধতি দেয়া থাকলে তা আফটার মার্কেট সফটওয়্যার ডেভেলপারদের সাহায্য করবে। তবে কিছু ক্যারিয়ার কোম্পানি, যেমন ভেরাইজন ওয়্যারলেস এবং আরো সম্প্রতি AT&T, OEMs এর সাথে একটানা বিরোধ করে চলেছে। এইচটিসি এবং মটোরোলা, বুট-লোডার আনলক করা যায় এমন ফোনের বদলে ফোনের "ডেভেলপার সংস্করণ" মুক্তির দিকে ঝুঁকে পড়ছে। এসব ডিভাইস ভর্তুকিহীন এবং চুক্তি ছাড়া বিক্রি করা হয়। এ প্রক্রিয়া নেক্সাস ডিভাইসের মতোই, কিন্তু এটি প্রিমিয়াম এবং কোন চুক্তি ছাড় নেই।
২০১৪ সালে, স্যামসাং "নক্স" নামে একটি নিরাপত্তা সেবা চালু করে। এই টুলটি সিস্টেম এবং বুট ফাইলে যেকোনো ধরনের পরিবর্তনে বাধা প্রদান করত। রুট করার যেকোনো প্রচেষ্টার কারণে ওয়ারেন্টি আইন ভঙ্গ হতো।
বৈধতা
আন্তর্জাতিক চুক্তিসমূহ, যেসব আইন রুটিংকে প্রভাবিত করে সেসব আইনকে প্রভাবিত করছে। ১৯৯৬ বিশ্ব বুদ্ধিবৃত্তিক সম্পত্তি সংস্থা (WIPO) কপিরাইট চুক্তি-তে রাষ্ট্র সমুহকে ডিআরএম প্রতারণার বিরুদ্ধে আইন প্রনয়নের কথা বলা হয়েছে। ডিজিটাল মিলেনিয়াম কপিরাইট অ্যাক্ট (DMCA), যাতে কপিরাইট অলঙ্ঘঙ্কারি বিষয় যেমনঃ রুটিং; প্রতিষ্ঠার জন্য একটি প্রক্রিয়া রয়েছে। ২০০১ সালে ইউরোপিয়ান কপিরাইট নির্দেশিকা ইউরোপে বাস্তবায়িত চুক্তি অনুযায়ী, ইউরোপীয় ইউনিয়নের সদস্য দেশগুলোর প্রযুক্তিগত সুরক্ষা ব্যবস্থা জন্য আইনি সুরক্ষা বাস্তবায়ন প্রয়োজন। কপিরাইট নির্দেশিকায় নন-কপিরাইট লঙ্ঘনকারীর উদ্দেশ্যে ছাড় রয়েছে, যেমন বিকল্প সফটওয়্যার চালানো। কিন্তু, সদস্য রাষ্ট্র গুলো আইন বাস্তবায়ন করায় তারতম্য লক্ষ্য করা যায়।
অস্ট্রেলিয়া
২০১০ সালে, ইলেক্ট্রনিক ফ্রন্টিয়ারস অস্ট্রেলিয়া বলে, এটি স্পষ্ট নয় যে রুটিং আইনি ভাবে বৈধ কিনা এবং এক্ষেত্রে বিরোধী প্রতারণা আইন প্রযোজ্য হতে পারে. এই আইন কপিরাইট সংশোধনী আইন, ২০০৬ দ্বারা জোরদার করা হয়েছিলো।
কানাডা
২০১২ সালের নভেম্বরে কানাডা তাদের সংশোধিত কপিরাইট আইনের সঙ্গে নতুন বিধান যুক্ত করে। এতে ডিজিটাল লকের সঙ্গে গরমিল নিষিদ্ধ করা হয়। সফটওয়্যার আন্তঃক্রিয়ার ক্ষেত্রে ব্যতিক্রম লক্ষ্য করা যায়। ডিভাইসে কোন বিকল্প সফটওয়্যার চালনার জন্য রুট করা সফটওয়্যার আন্তঃক্রিয়ার উদ্দেশ্যে ডিজিটাল লকের সাথে গরমিল করার অন্য রূপ।
২০০৮-২০১১ -তে কপিরাইট আইন (বিল সি-৬০, বিল সি-৬১, এবং বিল সি-৩২) সংশোধন করতে করতে বেশ কয়েকবার প্রচেষ্টা করা হয়। এসব প্রচেষ্টা চালানো হয় ডিজিটাল লকের সঙ্গে গরমিল নিষিদ্ধ করার জন্য। প্রাথমিক প্রস্তাবের সঙ্গে সি-১১ ছিল সবচাইতে নিয়ন্ত্রণমূলক কিন্তু পরবর্তীতে এসব বিল নাকচ করা হয়। ২০১১ সালে মাইকেল গেইস্ট, একজন কানাডিয়ান কপিরাইট পণ্ডিত আইফোনে জেলব্রেকিংকে একটি অ-কপিরাইট-সংক্রান্ত কার্যকলাপ হিসাবে চিহ্নিত করেন।
ইউরোপীয় ইউনিয়ন
ফ্রি সফটওয়্যার ফাউন্ডেশন ইউরোপ যুক্তি দেখিয়েছে, কোন ডিভাইস রুট অথবা ফ্লাস করা আইনি ভাবে বৈধ। ইউরোপীয় নির্দেশিকা 1999/44/CE অনুযায়ী আসল অপারেটিং সিস্টেম অন্য কোন অপারেটিং সিস্টেম দ্বারা প্রতিস্থাপন করলে তা প্রস্তুতকারক কর্তৃক প্রদানকৃত হার্ডওয়্যার ওয়ারেন্টি ভঙ্গ করে না, যতক্ষণ পর্যন্ত বিক্রেতা প্রমাণ করতে পারে যে ব্যবহারকারীর সফটওয়্যার জনিত পরিবর্তনের কারণেই হার্ডওয়্যারের ক্ষতি হয়েছে।
যুক্তরাজ্য
Copyright and Related Rights Regulations 2003 আইন আন্তক্রিয়ার উদ্দেশ্যে ডিআরএম সুরক্ষা ব্যবস্থার সাথে প্রতারনা করা আইনি ভাবে বৈধ। কিন্তু এ ক্ষেত্রে কপিরাইট আইন ভঙ্গ করা যাবে না। রুটিং ও এক ধরনের প্রতারনা, যা এ আইনের আওতায় পড়ে। কিন্তু এই আইন এখনো আদালতে পরীক্ষা করা হয়নি। প্রতিযোগিতার ক্ষেত্রেও এই আইন প্রাসঙ্গিক হতে পারে। আরও দেখুন উপরের "ইউরোপীয় ইউনিয়ন" বিভাগে।
ভারত
ভারতের কপিরাইট আইন নন-কপিরাইট লঙ্ঘনের ক্ষেত্রে ডিআরএম প্রতারণার অনুমতি প্রদান করে। ভারতীয় সংসদ এই ডিআরএম সংক্রান্ত বিধান, একটি বিল সহকারে ২০১০ সালে সকলের সামনে উপস্থাপন করে এবং ২০১২ সালে সে বিল, কপিরাইট (সংশোধন) বিল ২০১২ নামে পাশ করা হয়। ভারত ডব্লিওআইপিও কপিরাইট চুক্তি সাক্ষর করে নি। এ চুক্তিতে ডিআরএম প্রতারনায় কঠোর পদক্ষেপ নেয়া হয়। কিন্তু মার্কিন স্পেশাল ৩০১ রিপোর্ট এর "পিরিওটি ওয়াচ লিস্ট" এ নাম থাকার কারণে কপিরাইট আইন ভঙ্গকারীদের সঙ্গে কঠোর হওয়ার জন্য তাদের প্রতি চাপ প্রয়োগ করা হচ্ছে।
নিউজিল্যান্ড
নিউজিল্যান্ড এর কপিরাইট আইন ব্যবহার করতে পারবেন প্রযুক্তিগত সুরক্ষা পরিমাপ (TPM) প্রতারণা পদ্ধতি হিসাবে দীর্ঘ হিসাবে ব্যবহার করার জন্য আইনি, নন-কপিরাইট লঙ্ঘনকারী উদ্দেশ্যে। এই আইন যোগ করা হয়েছিল কপিরাইট আইন ১৯৯৪-এর অংশ হিসাবে কপিরাইট (নতুন প্রযুক্তি) সংশোধনী আইন, ২০০৮।
সিঙ্গাপুর
সিঙ্গাপুরে রুটিং-এর আইনি ভাবে অনুমোদন রয়েছে যদি তা কপি রাইট আইন ভঙ্গ না করে। তবে এখনো আদালতে পরীক্ষা করা হয়নি।
মার্কিন যুক্তরাষ্ট্র
আনলকিং কনজুমার চয়েস অ্যান্ড ওয়্যারলেস কম্পিটিশন আইন নিশ্চয়তা দেয় যে, ব্যবহারকারিরা তাদের ফোন আনলক করতে পারবেন অথবা আনলক করতে দিতে পারবেন। ডিএমসিএ এর আওতায় রুটিং করা অ্যামেরিকায় অবৈধ, তবে কিছু অব্যাহতি রয়েছে। মার্কিন কপিরাইট অফিস কমপক্ষে ২০১৫ পর্যন্ত এই আইনকে অব্যাহতি প্রদান করেছে।
২০১০ সালে ইলেক্ট্রনিক ফ্রন্টিয়ার ফাউন্ডেশন এর একটি অনুরোধের প্রতিক্রিয়া জানাতে গিয়ে মার্কিন কপিরাইট অফিস ডিএমসিএ কে স্পষ্ট ভাবে স্বীকৃতি প্রদান করে রুটিং করার জন্য। তাদের লাইব্রেরি অফ কংগ্রেস ২০১০ সালের ২৬ জুলাই জানায় যে, রুটিং ডিএমসিএ এর ডিজিটাল লকের সাথে গরমিল করার আইন থেকে অব্যাহতি পেয়েছে। ডিএমসিএ এর আইন গুলো প্রতি তিন বছর পর পর পর্যালোচনা অথবা নবায়ন করতে হয়, অন্যথায় সেসবের মেয়াদ উত্তীর্ণ হয়ে পড়ে।
অক্টোবর ২৮, ২০১২ এ মার্কিন কপিরাইট অফিস তাদের অব্যাহতি নীতি হালনাগাদ করে। স্মার্টফোন রুট করা আইনত ভাবে বৈধ থাকবে "যেখানে অ্যাপ্লিকেশন এর আন্তঃপরিচালনা করার উদ্দেশ্যেই প্রতারনা করা হয়"। যাইহোক, মার্কিন কপিরাইট অফিস ট্যাবলেট-এর জন্য এই অব্যাহতি প্রসারিত করতে প্রত্যাখ্যান করেন। তারা যুক্তি দেন যে "ট্যাবলেট" বিস্তৃত এবং অসংজ্ঞায়িত, এবং এই ধরনের ডিভাইসের জন্য অব্যাহতি প্রদান করলে তার অনিচ্ছাকৃত পার্শ্ব প্রতিক্রিয়া থাকতে পারে।  এছাড়াও কপিরাইট অফিস অনুমোদন না পাওয়া ক্যারিয়ারে আন-অফিসিয়ালি আনলক করা ফোন ব্যবহার করার জন্য ২০১০ অব্যাহতি আইন নবায়ন করে। কিন্তু জানুয়ারি ২৬, ২০১৩ এর আগে ক্রয় করা ফোনের ক্ষেত্রে এই আইন প্রযোজ্য নয়।
ভার্জিনিয়া স্ট্যাবলাম
ভার্জিনিয়া স্ট্যাব্লাম (Virginia Stablum) (জন্ম ফেরুরি ১৭, ১৯৯৮) হলেন একজন ইতালীয় মডেল এবং বিউটি কুইন যিনি মিস ইউনিভার্স ইতালি ২০২২ প্রতিযোগিতায় মুকুট পেয়েছিলেন। তিনি মিস ইউনিভার্স ২০২২ এ ইতালি প্রতিনিধিত্ব করবেন।
মটোক্রস
মটোক্রস হচ্ছে একধরনের অফ-রোড মটরসাইকেল রেসিং, যা বিশেষভাবে প্রস্তুতকৃত রাস্তায় পরিচালিত হয়ে থাকে৷ এ রেসিং খেলাটির উদ্ভব হয়েছে যুক্তরাজ্যে অনুষ্ঠিত মটরসাইকেল ট্রায়াল কম্পিটিশন হতে৷
ইতিহাস
পূর্বেই উল্লেখ করা হয়েছে যে প্রতিযোগিতাটির উদ্ভব হয়েছে মটরসাইকেল ট্রায়াল কম্পিটিশন হতে৷ এ সকল কম্পিটিশনের মধ্যে ছিলো ১৯০৯ সালের অটো সাইকেল ক্লাব ট্রায়াল, ১৯১২ সালের স্কটিশ সিক্স ডেজ ট্রায়াল ইত্যাদি৷  রেসিং খেলাটি যুক্তরাজ্যে মূলত স্ক্র্যাম্বল রেসিং নামে পরিচিত ছিলো৷ জনপ্রিয়তা বৃদ্ধির সাথে সাথে আন্তর্জাতিকভাবে রেসিং খেলাটি মটোক্রস রেসিং নামে পরিচিতি লাভ করে৷ শব্দটির উদ্ভব হয়েছে মটোসাইকেল এর মটো এবং ক্রসকান্ট্রি এর ক্রস শব্দ সহযোগে৷ যতদূর জানা যায়, প্রথম স্ক্র্যাম্বল রেসিং প্রতিযোগিতাটি ১৯২৪ সালে কিম্বার্লির সারেতে অনুষ্ঠিত হয়৷ ১৯৩০ সালে খেলাটি জনপ্রিয়তা লাভ করে, বিশেষ করে যখন ব্রিমিংহাম স্মল আর্মস কোম্পানি(বি এস এ), নর্টন ম্যাচলেস, রুজ এবং এজেএস এর টিমগুলো প্রতিযোগিতায় অংশগ্রহণ করে৷ সেই সময় হতে স্ট্রীট রেসিং হতে অফ রোড রেসিং এর বাইকগুলোতে কিছুটা ভিন্নতা লক্ষ্য করা যায়৷ এক্ষেত্রে অফ রোড রেসিং এর মটরসাইকেলগুলোর মধ্যে প্রযুক্তিগত পরিবর্তন ঘটানো হয়৷ দ্বিতীয় বিশ্বযুদ্ধের পর বিএসএ বিশ্বের মধ্যে সবচেয়ে বড় মটরসাইকেল কোম্পানি হিসাবে রেসিং এর জগতে আধিপত্য বিস্তার করে৷
১৯৫২ সালে মটর রেসারদের আন্তর্জাতিক গভর্নিং বডি এফআইএম একটি ৫০০ সি সি ইঞ্জিন ডিসপ্লেসমেন্ট ফর্মূলা একটি আলাদা ইউরোপিয়ান চ্যাম্পিয়ানশীপ তৈরি করে৷ ১৯৫৭ সালে এটি ওয়ার্ল্ড চ্যাম্পিয়নশীপ পর্যায়ের প্রতিযোগিতায় উন্নীত হয়৷
প্রধান প্রধান প্রতিযোগিতাগুলো
মটোক্রস হতে উদ্ভব হওয়া অন্যান্য খেলাসমূহ
উপকরণসমূহ
মটোক্রস মটোসাইকেল
উপরের কোম্পানিগুলো হচ্ছে মটোসাইকেল বাজারের প্রধান ও বৃহৎ ছয়টি মটোসাইকেল নির্মানকারী কোম্পানি৷ ২০১২ সাল অনুযায়ী নিচের কোম্পানিগুলো হচ্ছে অপেক্ষাকৃত ছোট কোম্পানি৷
গভর্নিং বডি
সারা বিশ্বে মটোক্রস রেসিং নিয়ন্ত্রিত হয় ফেডারেশন ইন্টারন্যাশনাল দি মটোসাইক্লিজম (এফ আই এম) এর মাধ্যমে৷ ফেডারেশনটি পৃথিবীর বিভিন্ন দেশের সংগঠন নিয়ে গঠিত৷ এদের মধ্যে রয়েছে-
পরব্রহ্ম
পরব্রহ্ম (परंब्रह्मन्,, பரப்பிரம்மன், , , Пара Брахман, ปรพรหมัน, පර බ්‍රහ්මන්, بارابيرامان) বা নির্গুণ ব্রহ্ম, হিন্দু দর্শন অনুসারে "সর্বোচ্চ ব্রহ্ম", যা সমস্ত বর্ণনা ও ধারণার বাইরে। এটিকে নিরাকার হিসাবে বর্ণনা করা হয়েছে, যা চিরকাল সবকিছুতে পরিবেষ্টিত, যা মহাবিশ্বের সর্বত্র বিরাজমান, এবং যা সবকিছুর বাইরে।
পরব্রহ্ম সম্পর্কে বিভিন্ন ধারণা বিদ্যমান। অদ্বৈত বেদান্ত ঐতিহ্যে, পরব্রহ্ম নির্গুণ ব্রহ্মের সমার্থক, অর্থাৎ গুণবিহীন পরম। বিপরীতভাবে, দ্বৈত বেদান্ত ও বিশিষ্টাদ্বৈত বেদান্ত ঐতিহ্যে পরব্রহ্মকে সগুণ ব্রহ্ম হিসাবে সংজ্ঞায়িত করা হয়েছে, অর্থাৎ, গুণাবলী সহ পরম। বৈষ্ণবধর্ম, শৈবধর্ম ও শাক্তধর্ম, যথাক্রমে বিষ্ণু, শিব এবং শক্তিকে পরব্রহ্ম হিসাবে বিবেচনা করে। গাণপত্য সম্প্রদায় গণপতিকে এবং কার্তিকেয় সম্প্রদায় কার্তিককে পরব্রহ্ম হিসেবে বিবেচনা করে।
অদ্বৈত বেদান্ত
অদ্বৈত বেদান্তে, পরব্রহ্মকে নির্গুণ ব্রহ্ম হিসাবে সংজ্ঞায়িত করা হয়েছে। এটি স্বয়ংসম্পূর্ণ ব্রহ্মের সাথে অভিন্ন হিসাবে সম্পূর্ণ জ্ঞানের একটি অবস্থা, মানসিক-আধ্যাত্মিক জ্ঞান (জ্ঞান যোগ)। এটি সগুণ ব্রহ্মের সাথে বৈপরীত্য করে যা প্রেমময় সচেতনতার একটি অবস্থা (ভক্তি যোগ)। অদ্বৈত বেদান্ত দ্বৈতবাদীভাবে মনে করেন যে ব্রহ্ম ঐশ্বরিক, ঈশ্বর ব্রহ্ম, এবং এটি আত্মার (নিজের আত্মা, অন্তর্নিহিত আত্মা) এবং নির্গুণ (গুণহীন), অসীম, প্রেম, সত্য, জ্ঞান, "সত্তা-চেতনা-আনন্দ" এর অনুরূপ।
এলিয়ট ডয়েশের মতে, নির্গুণ ব্রহ্ম "সত্তার অবস্থা", যেখানে নিজের আত্মা ও ব্রহ্মের মধ্যে দ্বৈতবাদী সমস্ত পার্থক্য মুছে ফেলা হয় এবং পরাস্ত হয়। বিপরীতে, সগুণ ব্রহ্ম, যেখানে নিজের আত্মা ও ব্রহ্মের মধ্যে দ্বৈততা গ্রহণ করার পরে পার্থক্যগুলি মিলিত হয়।
অদ্বৈত অ-দ্বৈত অভিজ্ঞতার বৈশিষ্ট্য বর্ণনা করে, যেখানে বিষয়গত অভিজ্ঞতাও জ্ঞানের "বস্তু" ও অভূতপূর্ব বাস্তবতা হয়ে ওঠে। পরম সত্য বিষয় ও বস্তু উভয়ই, তাই কোন গুণগত পার্থক্য নেই:
উপনিষদে বলা হয়েছে যে, পরব্রহ্ম চিরন্তন, চৈতন্যময় ও সুখী সত-চিত-আনন্দ। এই সত্যের উপলব্ধি এই সত্যের সমান হওয়া।
বৈষ্ণব ধর্ম
বৈষ্ণব ধর্মে, বিষ্ণুকে পরব্রহ্ম, আদিনারায়ণ হিসাবে বিবেচনা করা হয়। বিষ্ণু তাঁর বিশ্বরূপে সর্বশ্রেষ্ঠ বলে বিবেচিত হন। তাঁর আবাসস্থলকে বৈকুণ্ঠ বলা হয় এবং সেখানকার নাম পরা বাসুদেব।
শৈবধর্ম
শৈব ধর্মে, শিব হলেন পরব্রহ্ম। পরাশিব, ভগবান শিবের পরম রূপ, পরা ব্রহ্ম হিসেবে বিবেচিত। পৌরাণিক কাহিনী অনুসারে, পরাশিব হল সমস্ত আত্মা ও দেবতাদের একক অবতার। তাকে একমাত্র আদিপুরুষ বা মহাদেব হিসাবেও চিত্রিত করা হয়েছে।
কাশ্মীর শৈবধর্ম
কাশ্মীরের শৈবধর্মে, স্বচ্ছন্দ ভৈরবকে শিবের সর্বোচ্চ রূপ হিসাবে বিবেচনা করা হয়। কাশ্মীরের শৈবধর্ম স্বচ্ছন্দ ভৈরবকে পরব্রহ্ম মনে করে। কাশ্মীর শৈবধর্ম তুরিয়া, বা চেতনার চতুর্থ অবস্থা, ব্রহ্মের রাজ্য হিসাবে ধারণ করে। এটা না জাগ্রত হওয়া, না স্বপ্ন দেখা, না গভীর ঘুম। এটি এই তিনটি রাজ্যের যে কোন একটি, অর্থাৎ ঘুম থেকে ওঠার মধ্যে, স্বপ্ন দেখার এবং গভীর ঘুমের মধ্যে এবং গভীর ঘুম ও জাগ্রত হওয়ার মধ্যে সংযোগস্থলে বিদ্যমান। কাশ্মীরের শৈবধর্মে তুরিয়তিতা নামে চেতনার পঞ্চম অবস্থা বিদ্যমান -তুরিয়ার ওপারে এমন রাজ্য যা পরব্রহ্মের প্রতিনিধিত্ব করে। তুরিয়তিতা, যাকে শূন্য বা শূন্যও বলা হয়, সেই অবস্থা যেখানে কেউ মুক্তি লাভ করে অন্যথায় জীবনমুক্তি বা মোক্ষ নামে পরিচিত।
শাক্তধর্ম
শাক্তধর্ম মতে, আদি পরাশক্তি, ব্রহ্মের পরব্রহ্ম বা শক্তি, চূড়ান্ত বাস্তবতা, অবিচ্ছেদ্য হিসাবে বিবেচিত হয়। ঋগ্বেদের দেবীসূক্ত এবং শ্রীসূক্ত মতে তিনি সকল সৃষ্টির গর্ভ। এইভাবে মহাকালী হল ব্রহ্মময়ী, যার অর্থ "সে যার ব্রহ্ম"। ত্রিপুরা সুন্দরী আদি পরাশক্তির পরম রূপ। তাঁর চিরস্থায়ী আবাসের নাম মণদ্বীপ।
শিখধর্ম
শিখধর্মে পরব্রহ্মকে "নির্গুণ" বলা হয়, এটি শিখধর্মে সর্বোচ্চ বাস্তবতা হিসাবে বিবেচিত হয়। এটি "অকাল পুরুষ" (অমর সত্তা) নামেও পরিচিত এবং "ওয়াহেগুরু" মন্ত্র দ্বারাও পরিচিত।
ঝাওয়াইল ইউনিয়ন
ঝাওয়াইল টাঙ্গাইল জেলার গোপালপুর উপজেলার একটি ইউনিয়ন।
অবস্থান ও আয়তন
ঝাওয়াইল ইউনিয়ন গোপালপুর উপজেলার একটি ইউনিয়ন।এই ইউনিয়ন ঝিনাই নদীর পাড়ে অবস্থিত।
ইয়ান গ্লেন
ইয়ান গ্লেন (ইংরেজি: Iain Alan Sutherland Glen; জন্ম: ২৪শে জুন ১৯৬১) হলেন একজন স্কটিশ চলচ্চিত্র, টেলিভিশন ও মঞ্চ অভিনেতা। তিনি রেসিডেন্ট ইভল চলচ্চিত্র ধারাবাহিকে ড. আলেকজান্ডার আইজ্যাকস / টাইর‍্যান্ট এবং গেম অব থ্রোনস টেলিভিশন ধারাবাহিকে স্যার জোরাহ মোরমন্ট চরিত্রে অভিনয়ের জন্য সুপরিচিত। ১৯৯০ সালে সাইলেন্ট স্ক্রিম চলচ্চিত্রে অভিনয়ের জন্য তিনি বার্লিন আন্তর্জাতিক চলচ্চিত্র উৎসব থেকে শ্রেষ্ঠ অভিনেতা বিভাগে রৌপ্য ভল্লুক অর্জন করেন। তার অভিনীত অন্যান্য উল্লেখযোগ্য কাজ হল মাউন্টেনস্‌ অব দ্য মুন (১৯৯০), কিংডম অব হেভেন (২০০৫), ডাউনটাউন অ্যাবি (২০১১), জ্যাক টেলর (২০১০-১৬) ও ক্লিভারম্যান (২০১৬-বর্তমান)।
কর্মজীবন
তিনি ১৯৯৬ সালে মার্টিন গের নাটকে অভিনয় করে সঙ্গীতনাট্যে শ্রেষ্ঠ অভিনেতা বিভাগে লরন্স অলিভিয়ে পুরস্কারের মনোনয়ন লাভ করেন। ১৯৯৮ সালে নিকোল কিডম্যানের বিপরীতে দ্য ব্লু রুম নাটকে অভিনয় করে শ্রেষ্ঠ অভিনেতা বিভাগে আরেকটি লরন্স অলিভিয়ে পুরস্কারের মনোনয়ন লাভ করেন।
২০০২ সালে তিনি রোবের্তো ফ্যাঞ্জা পরিচালিত ইতালীয়-ফরাসি-ব্রিটিশ প্রণয়মূলক-নাট্যধর্মী দ্য সোল কিপার চলচ্চিত্রে এমিলিয়া ফক্সের বিপরীতে অভিনয় করেন। ২০০৫ সালে তাকে কিংডম অব হেভেন চলচ্চিত্রে ইংল্যান্ডের প্রথম রিচার্ড চরিত্রে দেখা যায়।
২০০৯ সালে ঘোষণা দেওয়া হয় যে গ্লেন এইচবিওর টিভি ধারাবাহিক গেম অব থ্রোনস-এ স্যার জোরা মোরমন্ট চরিত্রে অভিনয় করবেন। তিনি ২০১১ থেকে ২০১৯ সাল পর্যন্ত এই ধারাবাহিকে অভিনয় করেন। ২০১০ সালে তিনি টিভি ধারাবাহিক ডক্টর হু-এর পঞ্চম মৌসুমের "দ্য টাইম অব অ্যাঞ্জেলস" ও "ফ্লেশ অ্যান্ড স্টোন" পর্বে অভিনয় করেন। তিনি ব্রিটিশ ঐতিহাসিক নাট্যধর্মী টিভি ধারাবাহিক ডাউনটাউন অ্যাবি-এর দ্বিতীয় মৌসুমে স্যার রিচার্ড কার্লিসলে চরিত্রে অভিনয় করেন।
ব্যক্তিগত জীবন
গ্লেন ১৯৯৩ সালে সুজানা হার্কারকে বিয়ে করেন। তাদের এক পুত্র সন্তান রয়েছে। ২০০৪ সালে তাদের বিবাহ বিচ্ছেদ হয়। ২০০৫ সাল থেকে তিনি অভিনেত্রী শার্লট এমারসনের সাথে বসবাস করছেন। তাদের দুই কন্যা সন্তান রয়েছে।
অ্যান্ড্রয়েড ললিপপ
অ্যান্ড্রয়েড ললিপপ হচ্ছে গুগল কর্তৃক উন্নয়নকৃত মোবাইল অপারেটিং সিস্টেম। এটি ২০১৪ সালের ২৫ জুন অবমুক্ত করা হয়।
এটি গুগল দ্বারা পরিবেশন করা অ্যান্ড্রয়েড চালিত এমন কয়েকটি নির্বাচিত ডিভাইসের জন্য ১২ নভেম্বর, ২০১৪ সালে -এটি অফিসিয়াল ওভার-দ্য-এয়ার (ওটিএ) হালনাগাদের মাধ্যমে উপলব্ধ হয়ে উঠেছে  ৷
অ্যান্ড্রয়েড ললিপপ অ্যান্ড্রয়েড মার্শমেলো দ্বারা নিজের সাফল্য পেয়েছিল যা ২০১৫ সালের অক্টোবরে প্রকাশিত হয়েছিল।
উন্নয়ন
অ্যান্ড্রয়েড ৫.০ এর কোডনেম অ্যান্ড্রয়েড এল। এল থেকে ললিপপ শব্দটি দেওয়া হয়েছে। এই অপারেটিং সিস্টেমের ডিজাইন ল্যাঙ্গুয়েজকে ম্যাটেরিয়াল ল্যাঙ্গুয়েজ হিসেবে ধরা হয়ছে। এটিতে গুগল নাউ যোগ করা হয়েছে। এই ওএস টি মোবাইল ছাড়াও অ্যান্ড্রয়েড টিভি, অ্যান্ড্রয়েড ঘড়িতে ব্যবহার করার সুবিধা সংবলিত।
সুবিধা
অ্যান্ড্রয়েড ৫.০-এ সতেজ বিজ্ঞপ্তি সিস্টেম দেওয়া হয়েছে। এখন থেকে বিজ্ঞপ্তি লক স্ক্রিনে দেখা যাবে কার্ডের মত করে এবং "হেডস আপ" বিজ্ঞপ্তি বড় ব্যানারের মত করে স্ক্রিনের উপরের অংশে দেখা যায় । "বিরক্ত করবেন না" না সুবিধাটিও বিজ্ঞপ্তিতে যুক্ত করা হয়।পরোক্ষ অ্যাপগুলো বিভিন্ন কার্ডের মত করে সাম্প্রতিক মেনুতে দেখা যায় অনেকটা ওয়েব ব্রাউজারের মত। শুধু ললিপপ এপিআই এর জন্য ৫০০০ বিশেষ অ্যাপ তৈরি করা হয়েছে। ললিপপ ওএস এর অন্যতম লক্ষ্য হলো ব্যাটারির খরচ কমানো। এজন্যে বিভিন্ন পরিবর্তন আনা হয়েছে । এটির পরবর্তী সংস্করণ অ্যান্ড্রয়েড মার্শম্যালো
মুক্তি
ললিপপের একটি হালনাগাদ সংস্করণ অ্যান্ড্রয়েড ৫.১ অ্যান্ড্রয়েড ওয়ান-এর ইন্দোনেশিয়ান লঞ্চের অংশ হিসাবে ফেব্রুয়ারি ২০১৫ সালে উন্মোচিত হয়েছিল৷
২০১৫ সালে, অ্যামাজন ডট কম অ্যামাজনের ফায়ার এইচডি-সিরিজ ডিভাইসগুলির জন্য ফায়ার ওএস ৫ "বেলিনী" তৈরি করতে ললিপপকে জোর দিয়েছিল।
বৈশ্য কপালী
বৈশ্য কপালী (Baishya Kapali) সাধারণত কপালী নামে পরিচিত, যারা বাঙ্গালি হিন্দু কৃষিজীবী শ্রেণীর অর্ন্তভূক্ত। এই গোষ্ঠীর বিস্তার মূলত বাংলাদেশ এবং ভারতের পশ্চিমবঙ্গে।১৯০৭ সাল থেকে তারা "বৈশ্য কাপালী" নামটি নিজেদের জাতির নাম হিসেবে ব্যবহার করা শুরু করে, যা নিয়ে এখন পর্যন্তসন্দেহ নেই। । কপালীরা সাধারণত পাট উৎপাদনে পারদর্শী যার দ্বারা চটের ব্যাগ উৎপাদন করা হয়। ভারতের পশ্চিমবঙ্গে কাপালীদের  অন্যান্য অনগ্রসর জাতি শ্রেণীর তালিকাভুক্ত করা হয়।
উৎপত্তি
রিসলে কাপালিদের "পূর্ব বাংলার একটি চাষী ও বয়নকারী জাতি হিসাবে উল্লেখ করেছেন, যারা নিজেকে একজন কর্মকার পিতা এবং একজন তেলি মায়ের সন্তান বলে দাবি করেন"। পাল সাম্রাজ্যের আমলে কাপালী, ডোম, চন্ডালদের সাথে একটি গোষ্ঠী হিসেবে উল্লেখ করা হয়। জ্যোতির্ময় শর্মা মনে করেন, কাপালীদের সামাজিক সম্মান ডোম এবং চন্ডালদের থেকে উপরে।
ইতিহাস
কাপালীরা দাবি করে যে তারা চন্ডাল এবং সাহা জাতির থেকে উচ্চ মর্যাদার অধিকারী। সৎশুদ্রের বংশধর হওয়ায় ফলে খাঁটি ধোপা ও নাপিতরা তাদের জন্য কাজ করে। বৈশ্য মর্যাদা দাবির জন্য তারা "বৈশ্য কাপালী" নামটি ব্যাবহার করতে শুরু করেন। মাঝি, মন্ডল, সিকদার, মালা, হালদার এই পদবী গুলি কাপালীদের মধ্যে পাওয়া যায়। সরকার মনে করেন জাতিটি অনুভূমিক ভাবে সুস্পট এবং সংগঠনিক শ্রেণীতে বিভক্ত। কুলিন প্রথাও এই জাটিতির মধ্যে দেখা যায়।
যোগেন্দ্রনগর রেলওয়ে স্টেশন
যোগেন্দ্রনগর রেল স্টেশনটি ভারতের ত্রিপুরা রাজ্যের জোজেন্দ্রনগরে অবস্থিত। এটি ভারতীয় রেলের উত্তর-পূর্ব সীমান্ত রেলের লামডিং–সাব্রুম রেলপথের একটি ভারতীয় রেল স্টেশন। স্টেশনটি ভারতের ত্রিপুরা রাজ্যের পশ্চিম ত্রিপুরা জেলার যোগেন্দ্রনগরে অবস্থিত। প্রতদিন মোট ৬ টি যাত্রী ট্রেন এই স্টেশনে দাঁড়ায়।
বিস্তারিত
স্টেশনটি ৩১২ কিলোমিটার দীর্ঘ ১,৬৭৬ মিমি (৫ ফুট ৬ ইঞ্চি) ব্রডগেজ লুমডিং–সাব্রুম রেলপথের অন্তর্গত, যা ভারতীয় রেলের উত্তর-পূর্ব সীমান্ত রেলওয়ে অঞ্চলের লুমডিং রেল বিভাগের অন্তর্গত। এই রেলপথটি বিদ্যুতায়বিহীন একটি রেলপথ।
তিগরি
তিগরি (Tigri) ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে তিগরি শহরের জনসংখ্যা হল ৪৪,৮৯৫ জন। এর মধ্যে পুরুষ ৫৫%, এবং নারী ৪৫%।
এখানে সাক্ষরতার হার ৬২%, । পুরুষদের মধ্যে সাক্ষরতার হার ৭০%, এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে তিগরি এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
জমির হাট উচ্চ বিদ্যালয়
সহ - পাঠক্রম সংক্রান্ত কার্যক্রম
এর মধ্যে রয়েছে:
মালদহ বিভাগ
মালদহ বিভাগ ভারতের পশ্চিমবঙ্গ রাজ্যের পাঁচটি প্রশাসনিক বিভাগের অন্যতম। উত্তর দিনাজপুর, দক্ষিণ দিনাজপুর, মালদহ ও মুর্শিদাবাদ জেলা নিয়ে এই বিভাগ গঠিত।
প্রকৃতি-প্রত্যয়
ব্যাকরণ শাস্ত্রে, এক বা একাধিক ধ্বনি দিয়ে তৈরি শব্দকে প্রকৃতি বলে। প্রত্যয় হলো এই প্রকৃতির পর যুক্ত হওয়া কিছু অর্থহীন শব্দাংশ, যা নতুন শব্দ তৈরি করে। মূলত প্রকৃতির সঙ্গে যুক্ত অর্থহীন শব্দাংশই প্রকৃতি-প্রত্যয়। প্রত্যয় ক্রিয়ামূল ও শব্দের সাথে যুক্ত হয়।
প্রত্যয়ের নিজস্ব কোনো অর্থ নেই। তবে প্রত্যয় যুক্ত হওয়ার পরে অনেক সময়ে শব্দের অর্থ ও শ্রেণিপরিচয় বদলে যায়।
প্রকারভেদ
প্রত্যয় দুই প্রকার: ১.তদ্ধিত প্রত্যয়, ২.কৃৎ প্রত্যয়।
জাহাঙ্গীর আলম (রাজনীতিবিদ)
জাহাঙ্গীর আলম হলেন একজন বাংলাদেশী রাজনীতিবিদ ও ব্যাবসায়ী। তিনি গাজীপুর সিটি কর্পোরেশনের ২য় মেয়র ছিলেন। বাংলাদেশ আওয়ামী লীগের সাথে জোটবদ্ধ হয়ে তিনি জুলাই ২০১৮ সালে গাজীপুর সিটি কর্পোরেশনের মেয়র হিসেবে ১ম বারের মত নির্বাচিত হন। তিনি অনারেবল টেক্সটাইল এন্ড কম্পোজিট লিমিটেড এবং জেড আলম অ্যাপারালসের ব্যবস্থাপনা পরিচালক।
জন্ম ও শিক্ষা
জাহাঙ্গীর আলম ৭ মে ১৯৭৯ সালে গাজীপুরে জন্মগ্রহণ করেন। তিনি চান্দনা উচ্চ বিদ্যালয় থেকে এসএসসিতে উর্ত্তীর্ণ হয়ে ভাওয়াল বদরে আলম সরকারী কলেজ থেকে স্নাতক ও মাস্টার্স ডিগ্রি অর্জন করেন। পরে জাতীয় বিশ্ববিদ্যালয় থেকে এলএলবি ডিগ্রি অর্জন করেন।
রাজনৈতিক জীবন
তিনি বাংলাদেশ ছাত্রলীগ গাজীপুর জেলা শাখার সহ-সভাপতি, বাংলাদেশ ছাত্রলীগ কেন্দ্রীয় কার্যনির্বাহী সংসদের সদস্য, বাংলাদেশ ছাত্রলীগ কেন্দ্রীয় কার্যনির্বাহী সংসদের সহ-সম্পাদক ও বাংলাদেশ ছাত্রলীগ কেন্দ্রীয় কার্যনির্বাহী সংসদের সহ-সভাপতি ছিলেন। তিনি গাজীপুর সদর ও টঙ্গী উপজেলার ভাইস চেয়ারম্যান ও ভারপ্রাপ্ত চেয়ারম্যান ছিলেন।
জুলাই ২০১৮ সালে, জাহাঙ্গীর আলম বাংলাদেশ আওয়ামী লীগের প্রার্থী হিসাবে গাজীপুর সিটি কর্পোরেশনের মেয়র নির্বাচনে নির্বাচিত হয়েছিলেন। নির্বাচনে তিনি নৌকা প্রতীক নিয়ে ৪,০০,০১০ ভোট পেয়েছিলেন এবং তার প্রতিদ্বন্দ্বী হাসান উদ্দিন সরকার ‘ধানের শীষের’ প্রতীক নিয়ে ১,৯৭,৬১১ ভোট পেয়েছিল।
নভেম্বর ২০২১ সালে, বঙ্গবন্ধু শেখ মুজিবুর রহমান ও মুক্তিযুদ্ধের বীর শহীদদের নিয়ে একটি মন্তব্যের অডিও ইন্টারনেটে ছড়িয়ে পড়ার ঘটনায় গাজীপুর মহানগর আওয়ামী লীগের সাধারণ সম্পাদক এবং সাধারণ সদস্য পদ থেকে তাকে বহিষ্কার করা হয়। বিতর্কিত মন্তব্যের অভিযোগে বিভিন্ন জেলায় তার বিরুদ্ধে মামলা হয়। তার কিছুদিন পর ঐ একই বছরের ২৫শে নভেম্বর স্থানীয় সরকার মন্ত্রণালয় তাকে গাজীপুর সিটি কর্পোরেশনের মেয়র পদ থেকে অপসারণ করে। ২০২৩ সালের ১ জানুয়ারি ভবিষ্যতে সংগঠনের স্বার্থ পরিপন্থী কার্যক্রম ও সাংগঠনিক শৃঙ্খলা ভঙ্গ না করার শর্তে তাকে আওয়ামী লীগ থেকে ক্ষমা করা হয়। ২০২৩ সালের গাজীপুর সিটি করপোরেশন নির্বাচনে দলের সিদ্ধান্ত অমান্য করে প্রার্থী হওয়া এবং নিজের প্রার্থিতা বাতিল হলেও তার মাকে নিয়ে নির্বাচনে থাকায় তাকে ১৫ মে আওয়ামী লীগ থেকে স্থায়ী বহিষ্কার করা হয়।
বৈবাহিক জীবন
গাজীপুর সিটি কর্পোরেশনের সাবেক মেয়ক জাহাঙ্গীর আলম ২০১১ সালের ফেব্রুয়ারী মাসের ১৮ তারিখ কাজী রাজিয়া সুলতানা জয়ীর সাথে বিবাহ বন্ধনে আবদ্ধ হন। বিবাহ পরবর্তী সময়ে বিশেষ কোন মান অভিমান মিডিয়াতে প্রকাশ না পেলেও হঠাৎ করে তার স্ত্রী কাজী সুলতানা জয়ী জাহাঙ্গীর আলমকে ৩০ এপ্রিল ২০২৩ খ্রিঃ তালাকের নোটিশ পাঠান। এতে তার স্ত্রী কারন হিসেবে উল্লেখ করেন মানসিক নির্যাতন, অত্যাচার ও নিয়মিত ভরণপোষণ না দেওয়া সংসারে অশান্তি ইত্যাদি।
আশরাফুজ্জামান খান
১৯৭১ সালের ১৬ ডিসেম্বর বাংলাদেশের মুক্তিযুদ্ধে চূড়ান্ত বিজয়ের আগমুহূর্তে বুদ্ধিজীবী হত্যাকাণ্ডের পরিকল্পনা ও বাস্তবায়নের অন্যতম হোতা, গুপ্তঘাতক আলবদর বাহিনীর নেতা মোহাম্মদ আশরাফুজ্জামান খান ১৯৪৮ সালের ২৮ ফেব্রুয়ারি ফরিদপুরে জন্মগ্রহণ করে। আশরাফুজ্জামান খান ছিল ইসলামী ছাত্র সংঘের কেন্দ্রীয় সদস্য এবং আল বদর বাহিনীর শীর্ষস্থানীয় সদস্য। আশরাফুজ্জামান খান আলবদর বাহিনীর অধিনায়ক হিসেবে দায়িত্ব পালন করেছে।
৩ নভেম্বর, ২০১৩ সালে আন্তর্জাতিক অপরাধ ট্রাইব্যুনাল, আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২। তার বিরুদ্ধে আনা ১১টি অভিযোগই সন্দেহাতীতভাবে প্রমাণিত হয়েছে।
১৯৭১ সালের ডিসেম্বর মাসে মুক্তিযুদ্ধ চলাকালে আশরাফুজ্জামান খান এবং তার বাহিনী মিরপুরে মুনীর চৌধুরী, আবুল খায়ের, গিয়াসউদ্দিন আহমদ, রাশিদুল হাসান, ড. ফায়জুল মহি এবং ড. মোহাম্মদ মর্তুজাসহ ঢাকা বিশ্ববিদ্যালয়ের শিক্ষকদের হত্যা করে।
১৯৭১ সালের শেষ দিকে যুদ্ধাপরাধী আশরাফুজ্জামান খানের বাড়ি থেকে পাওয়া তার ব্যক্তিগত ডায়েরিতে ঢাকা বিশ্ববিদ্যালয়ের ২০ জনের বেশি শিক্ষক ও কর্মচারীর নাম লেখা ছিল। একই সঙ্গে ১৯৭১ সালে হত্যা করা হয়েছে এমন বুদ্ধিজীবী এবং পরবর্তী সময়ে যাদের খুঁজে পাওয়া যায়নি অর্থাৎ গুম করা হয়েছিল তাদের নামও ডায়েরিতে লেখা ছিল। ১৯৭১ সালে তার এসব কাজের জন্য ১৯৯৭ সালের ২৪ সেপ্টেম্বর আশরাফুজ্জামানের নামে রমনা থানায় মামলা (নং-১১৫/১৯৯৭) করা হয়।
স্বাধীনতার পর তিনি পাকিস্তানে চলে যান এবং রেডিও পাকিস্তানে কাজ করেন। পরে তিনি নিউইয়র্কে চলে যান এবং বর্তমানে ইসলামিক সার্কেল অফ নর্থ আমেরিকার (আইসিএনএ) কুইন্স শাখার প্রধান।.
বাঙ্কনের
বাঙ্কনের (Bankner) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বাঙ্কনের শহরের জনসংখ্যা হল ২১,০৮৫ জন। এর মধ্যে পুরুষ ৫৫%, এবং নারী ৪৫%।
এখানে সাক্ষরতার হার ৬৪%, । পুরুষদের মধ্যে সাক্ষরতার হার ৭১%, এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে বাঙ্কনের এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
পুরুষোত্তম লক্ষ্মণ দেশপাণ্ডে
পুরুষোত্তম লক্ষ্মণ দেশপাণ্ডে (৮ নভেম্বর ১৯১৯ - ১২ জুন ২০০০) ছিলেন মহারাষ্ট্রের একজন মারাঠি লেখক এবং হাস্যরসিক। এছাড়াও তিনি একজন দক্ষ চলচ্চিত্র ও মঞ্চ অভিনেতা, চিত্রনাট্য লেখক, লেখক, সুরকার, সঙ্গীতজ্ঞ, গায়ক এবং বক্তা ছিলেন। তাঁকে প্রায়ই "মহারাষ্ট্রের প্রিয় ব্যক্তিত্ব" হিসাবে উল্লেখ করা হয়।
জীবনের প্রথমার্ধ
পুরুষোত্তম লক্ষ্মণ দেশপাণ্ডে গামদেবী স্ট্রিট, চৌপাটি, মুম্বাইতে একটি গৌড় সারস্বত ব্রাহ্মণ (জিএসবি) পরিবারে লক্ষ্মণ ত্রিম্বক দেশপাণ্ডে এবং লক্ষ্মীবাই লক্ষ্মণ দেশপাণ্ডের গৃহে জন্মগ্রহণ করেন। তাঁর মাতামহ, বামন মঙ্গেশ দুভাষী একজন মারাঠি কবি এবং লেখক ছিলেন। তিনি রবীন্দ্রনাথ ঠাকুরের গীতাঞ্জলিকে মারাঠি ভাষায় " অভঙ্গ গীতাঞ্জলি " নামে অনুবাদ করেছিলেন।
পরিবারটি মুম্বাইয়ের গ্রান্ট রোড এলাকার প্রক্টর রোডে কেনওয়ে হাউস এ, থাকতেন। এরপর তার পরিবার যোগেশ্বরীতে চলে আসে। নবগঠিত সরস্বতী বাগ কলোনীতে তাঁর প্রথম ৮ বছরের বর্ণনা পাওয়া যায় 'বালপানিচা কাল সুখচা' বা বাল্পনিকা কাম সুখাচা (অনুবাদ: শৈশবের সুখের দিনগুলি) শীর্ষক গল্পে তাঁর পুর্চুন্ডি বইতে। এরপর পরিবারটি ভিলে পার্লে চলে যায়।
শিক্ষা
দেশপান্ডে পার্লে তিলক বিদ্যালয়ে পড়াশোনা করেছেন। তিনি হাই স্কুলের পর ইসমাইল ইউসুফ কলেজে এবং তারপর পুনের ফার্গুসন কলেজে বিএ-তে ভর্তি হন। পরে, তিনি এল এল বি- এর জন্য মুম্বাইয়ের সরকারি আইন কলেজে ভর্তি হন। তিনি ১৯৫০ সালে ব্যাচেলর অফ আর্টস (বিএ) ডিগ্রি এবং তারপর সাংলির উইলিংডন কলেজ থেকে মাস্টার অফ আর্টস (এমএ) ডিগ্রি অর্জন করেন। ভাস্কর সঙ্গীতালয়ের দত্তোপন্ত রাজোপাধ্যায়ের কাছে হারমোনিয়াম বাজানোর শিক্ষাও নেন তিনি।''
ব্যক্তিগত জীবন
তাঁর প্রথম স্ত্রী সুন্দর দিভাদকর তাদের বিয়ের পরপরই মারা যান। ১৯৪৬ সালের ১২ই জুন দেশপান্ডে তার সহকর্মী সুনিতা ঠাকুরকে বিয়ে করেন। তিনি (সুনিতা দেশপান্ডে) তার নিজের অধিকারে একজন দক্ষ লেখক হতে চলেছেন। এই দম্পতির নিজের কোনো সন্তান ছিল না। তারা সুনীতাবাইয়ের ভাগ্নে দীনেশ ঠাকুরকে তাদের নিজের ছেলের মতো বড় করেছিলেন। পু লা তার গঙ্গোত গ্রন্থে দীনেশকে নিয়ে লিখেছেন।
শিক্ষাবিদ
দেশপান্ডে এবং তার স্ত্রী দুজনেই মুম্বাইয়ের ওরিয়েন্ট হাই স্কুলে শিক্ষক/শিক্ষিকা হিসেবে কাজ করেছেন। তিনি কর্ণাটকের বেলগাঁওম এ রানি পার্বতী দেবী কলেজ এবং মুম্বাইয়ের কীর্তি কলেজে কলেজের অধ্যাপক হিসেবেও কাজ করেছেন।
দূরদর্শন
তিনি রাষ্ট্রীয় মালিকানাধীন টিভি চ্যানেল দূরদর্শনেও কাজ করেছেন। তিনিই প্রথম ব্যক্তি যিনি ভারতীয় টেলিভিশনে তৎকালীন প্রধানমন্ত্রী জওহরলাল নেহরুর সাক্ষাৎকার নিয়েছিলেন। তিনি এক বছরব্যাপী প্রশিক্ষণের জন্য বিবিসিতে দ্বিতীয় হন। এর পরে, তিনি ফ্রান্স এবং পশ্চিম জার্মানিতে কিছুকাল কাটিয়েছিলেন। এই নির্দিষ্ট সময়কাল এবং এই দেশগুলিতে অবস্থানের উপর ভিত্তি করে তিনি তাঁর পরবর্তী ভ্রমণকাহিনী "অপূর্বই" রচনা করেছিলেন। তাঁর অন্যান্য ভ্রমণকাহিনী হল "পূর্বরঙ্গ" এবং "জাভে ত্যঞ্চ্য দেশ"।
চলচ্চিত্র এবং সঙ্গীত
দেশপান্ডে অনেক প্রতিভার অধিকারী ছিলেন। লেখার পাশাপাশি, তিনি চলচ্চিত্র নির্মাণে যে প্রতিভার ব্যবহার করেছিলেন তার মধ্যে রয়েছে চিত্রনাট্য লেখা, পরিচালনা, অভিনয়, সঙ্গীত রচনা এবং গান। তিনি হিন্দুস্তানি শাস্ত্রীয় সঙ্গীতে পারদর্শী ছিলেন। তিনি 'অমলদার', 'গুলাচা গণপতি', 'ঘরধানী', 'চোখামেলা', 'দুধভাত', 'দেব পাভলা', 'দেববাপ্পা', 'নবরাবায়কো', 'নভে বিরহদন', 'মনেসে মনসে' সহ ১৯৪০ এবং ৫০এর দশকের অনেক মারাঠি চলচ্চিত্রের জন্য সঙ্গীত রচনা করেছিলেন। তিনি জ্যোৎস্না ভোলে, মানিক ভার্মা এবং আশা ভোসলের মতো গায়কদের দ্বারা গাওয়া "ভাবগীত" ঘরানার অনেক জনপ্রিয় অ-চলচিত্র গানের সুরকারও ছিলেন।
মৃত্যু
পারকিনসন্স রোগের জটিলতার কারণে ১২ই জুন ২০০০ তারিখে মহারাষ্ট্রের পুনেতে দেশপাণ্ডে মারা যান। তার বয়স ছিল ৮০ বছর। তিনি তাহাদের ৫৪তম বিবাহ বার্ষিকীর দিন মারা যান।
গ্রন্থপঞ্জি
দেশপাণ্ডের অধিকাংশ সাহিত্যিক অবদান মারাঠি ভাষায় রচিত। যদিও তিনি বিভিন্ন ধারা জুড়ে লিখেছিলেন, তবে তিনি তার হাস্যরসের জন্য বিশেষভাবে সুপরিচিত ছিলেন। এছাড়াও তিনি অন্যান্য ভাষার বিশিষ্ট কাজগুলিকে চিত্রনাট্য - স্ক্রিপ্টে - মারাঠি চলচ্চিত্রের জন্য অভিযোজিত করেছিলেন। বিশিষ্ট উদাহরণ অন্তর্ভুক্ত:
মারাঠি বই এক কোলিয়ানে হল আর্নেস্ট হেমিংওয়ের বই (Old man and the sea) এর অনুবাদ।
তিনি তার অভিযোজনগুলিকে ''প্রচলিত "অনুবাদ" বা "অভিযোজন" হিসাবে উল্লেখ না করে ভাবানুবাদ (ভানুবাদ বা প্যারাফ্রেজিং) হিসাবে উল্লেখ করেছেন।
ফিল্মগ্রাফি
থাম্ব| ২০০২ সালের ভারতের স্ট্যাম্পে দেশপান্ডে
সামাজিক কাজ
পু লা দেশপান্ডে বিভিন্ন সামাজিক ও জনহিতকর কাজে অংশ নিয়েছেন এবং দান করেছেন ।
পু. লা. দেশপান্ডের স্ত্রী, সুনিতা দেশপান্ডে, আই ইউ সি এ এ-কে মুক্তাঙ্গন বিদ্যান সন্ধানীকা-এর জন্য ২৫ লাখ টাকা দান করেছিলেন, একটি ভবন যার নাম করন করা হয়েছিল "পুলাস্ত্য" ( একটি তারকা এবং পুলা-এর স্মৃতির নাম) । সুনিতা দেশপান্ডের মৃত্যুর পরে, পু লা-এর বেশিরভাগ বইগুলির কপিরাইট আই ইউ সি এ এ-কে দেওয়া হয়েছিল এবং পু লা-এর কাজ থেকে প্রাপ্ত রয়্যালটি আই ইউ সি এ এ দ্বারা ছোট বাচ্চাদের মধ্যে বিজ্ঞান সচেতনতা ছড়িয়ে দেওয়ার জন্য ব্যবহার করা হয়।
জনপ্রিয় সংস্কৃতিতে
পু লা. দেশপান্ডে: এর উপর তথ্যচিত্র। এটি একটি ভারত সরকারের ফিল্মস ডিভিশনের ডকুমেন্টারি, যেখানে পু লা নিজেই তার জীবনযাত্রা প্রকাশ করেছেন। এটি তার ৬০ তম জন্মদিবসে তথ্যচিত্র হিসাবে প্রকাশিত হয়েছে। পু লাকে নিয়ে তৈরি আরও দুটি তথ্যচিত্র রয়েছে:
থাইকম ৮
থাইকম ৮ (ไทยคม 8) হলো থাইল্যান্ডের একটি যোগাযোগ উপগ্রহ। এটি থাইকম পাবলিক লিমিটেড কোম্পানি দ্বারা পরিচালিত থাইকম উপগ্ৰহ সিরিজের ৮ম যোগাযোগ উপগ্ৰহ। এটি ব্যাংকক, থাইল্যান্ড থেকে নিয়ন্ত্রণ করা হয়।
সংক্ষিপ্ত বিবরণ
অরবিটাল এটিকে দ্বারা নির্মিত, ভরের থাইকম ৮ যোগাযোগ উপগ্রহটি ৭৮.৫° পূর্ব ভূস্থির অবস্থান থেকে থাইল্যান্ড, ভারত এবং আফ্রিকাকে পরিষেবা প্রদান করছে। স্যাটেলাইটের মাধ্যমে আবাসিক আবাসস্থলগুলিতে উচ্চ সংজ্ঞার টেলিভিশন সংকেত পাঠানোর জন্য এটি ২৪টি সক্রিয় কু-ব্যান্ড ট্রান্সপন্ডার দিয়ে সজ্জিত।
উৎক্ষেপণ
থাইকম ৮ ১৮ মার্চ ২০১৪ সালে কক্ষপথে উৎক্ষেপণের জন্য অনুমতি পেয়েছিল। এটি ২৭ মে ২০১৬ তারিখে ফ্লোরিডার কেপ ক্যানাভেরাল এসএলসি-৪০ এ স্পেসএক্সের মাধ্যমে উৎক্ষেপণ করা হয়েছিল। এটি ফ্যালকন ৯ দ্বারা উৎক্ষেপিত চতুর্থ উপগ্রহ এবং থাইকম ৮ উৎক্ষেপণের জন্য ব্যবহৃত রকেটের প্রথম পর্যায়টি সফলভাবে এএসডিএস-এ অবতরণ করে।
ফ্যালকন ৯-এর প্রথম পর্যায়ের পুনরায় ব্যবহার
বি ১০২৩-এর প্রথম পর্যায়টি পরে ফ্যালকন হেভির সাইড বুস্টার হিসাবে রূপান্তরিত হয়েছিল, যা ২০১৭ সালের ক্যালেন্ডারের ২০ তম সপ্তাহে স্থিতিশীল অগ্নি পরীক্ষা সম্পন্ন করে। এরপর ফ্যালকন হেভি মেডেন টেস্ট ফ্লাইটের সময় কেপ ক্যানাভেরাল এয়ার ফোর্স স্টেশনের ল্যান্ডিং জোন ১-এ এই প্রথম পর্যায়টি আবার অবতরণ করে।
বস্তার বিদ্রোহ
বস্তার বিদ্রোহ, যা ভুমকাল নামেও পরিচিত, ১৯১০ সালে মধ্য ভারতের বস্তার রাজ্যে ব্রিটিশ রাজের বিরুদ্ধে একটি আদিবাসী বিদ্রোহ ছিল। এর নেতৃত্বে ছিলেন গুন্ডা ধুর, একজন উপজাতীয় নেতা, সেইসাথে একজন দেওয়ান এবং রাজা লাল করেন্দ্র সিং-এর চাচাতো ভাই। উপজাতিরা একত্রিত হয়েছিল, যার ফলে পুরো রাজ্য ব্রিটিশ ঔপনিবেশিক সরকারের বিরুদ্ধে বিদ্রোহ শুরু করেছিল। শেষে ব্রিটিশ সরকার প্রতিবেশী জয়পুর এবং বাংলার অতিরিক্ত সৈন্যদের দ্বারা বিদ্রোহ দমন করে এবং নেতাদের গ্রেপ্তার করে।
বিদ্রোহের প্রাথমিক কারণ, যা পরে দাঙ্গার কারণ পরীক্ষা করে বেশ কয়েকটি সরকারী প্রতিবেদন দ্বারা আবিষ্কৃত হয়েছিল, বনের ব্যবহার সম্পর্কিত ব্রিটিশ ঔপনিবেশিক নীতি ছিল। ব্রিটিশ ঔপনিবেশিক সরকার বন সংরক্ষণ শুরু করেছিল, যা কেবল কিছু কর্পোরেশনকে বনজ সম্পদ শোষণ করার অনুমতি দিয়েছিল। এর ফলে উপজাতীয়দের তাদের জীবিকানির্বাহের জন্য বন ব্যবহার করা থেকে বিরত রাখা হয়েছিল, এবং প্রায়শই, উপজাতীয় গ্রামগুলির স্থানচ্যুতি, যা ঔপনিবেশিক সরকারের বিরুদ্ধে ব্যাপক ক্ষোভের সৃষ্টি করেছিল।
ঢোপখেল
ঢোপখেল, এছাড়াও প্রতিবর্ণীকরণ করে ঢপ খেল এবং ঢুপ খেল (ঢোপখেল), হল একটি ঐতিহ্যবাহী বল খেলা যেটি ভারতের আসাম রাজ্যে খেলা হয়। দুটি দলের মধ্যে এই খেলা হয় এবং উভয় দলে এগারোজন খেলোয়াড় থাকে। এটি চারটি পতাকা দ্বারা আবদ্ধ একটি মাঠে খেলা হয়, মাঠটির মাপ ১২৫ মিটার × ৮০ মিটার। খেলোয়াড়রা পালাক্রমে প্রতিপক্ষের দিকে বল ছোঁড়ে। কৌশল করে বিপক্ষের খেলোয়াড়কে এড়িয়ে বলটিকে ধরতে হবে। এই খেলাটি গতি, অদম্য মানসিক শক্তি এবং অ্যাক্রোবেটিক দক্ষতার একটি পরীক্ষা।
ঐতিহ্যগতভাবে বসন্ত ও বিহু নববর্ষের উৎসব পালনের জন্য এই খেলাগুলি তৈরি করা হয়েছিল। খেলাটি একবার দর্শকদের জন্য খেলা হিসেবে আহোম রাজ সদস্যদের আনন্দ দেওয়ার জন্য খেলা হয়েছিল। আসামে এখন এটি আর ব্যাপকভাবে খেলা হয় না, যদিও এটিকে পুনরুজ্জীবিত করার চেষ্টা করা হচ্ছে।
ঢোপখেলের খেলার মাঠ
খেলার মাঠটির দৈর্ঘ্য ১২৫ মিটার এবং প্রস্থ ৮০ মিটার, কেন্দ্রীয় বিন্দুটি খেলার ক্ষেত্রের একেবারে মাঝখানে। কেন্দ্রীয় বিন্দুর দুই পাশে ১২৫ ফুট দূরত্বে দুটি সরল রেখা (কাই) আঁকা হয়। যেখানে কাই রেখাদুটি ১২৫ মিটার রেখার সাথে মিলিত হয়, সেই চারটি বিন্দুতে চারটি পতাকা চার কোণায় লাগানো হয়। এগুলি চুকর নিশান নামে পরিচিত। দুটি অর্ধাংশ থেকে সমান দূরত্বে অবস্থিত কেন্দ্রীয় বিন্দুটি একটি বৃত্ত দ্বারা বেষ্টিত থাকে। সেটি ঘের নামে পরিচিত।
কীভাবে ঢোপখেল খেলতে হয়
এই খেলাটি খেলতে একটি রাবার বল ব্যবহার করা হয় যাকে বলা হয় 'ঢোপ'। মাঠে দুটি দল মুখোমুখি হয়, প্রতি দলে ১১ জন খেলোয়াড় থাকে। শুরুতে তাদের বলা হয় ঘাই। একজন খেলোয়াড় খেলা শুরু করে বাতাসে ঢোপ ছুঁড়ে, প্রতিপক্ষের ক্ষেত্রে নিক্ষেপ করার অভিপ্রায়ে। যদি বল প্রতিপক্ষের ক্ষেত্রে নামানো না যায়, তবে তা আবার নিক্ষেপ করতে হয়। যদি এটি প্রতিপক্ষের ক্ষেত্রে পৌঁছোয় তবে এটিকে প্রতিপক্ষ দলের খেলোয়াড়কে হাতে ধরতে হবে নাহলে তারা নিক্ষেপ করার সুযোগ হারাবে। সেইক্ষেত্রে খেলোয়াড়কে, যেভাবে খেলা শুরু হয়েছিল, তার অনুরূপ একটি সহজ উচ্চ নিক্ষেপ দিতে হবে বিপক্ষ দলকে। মাঠের বিপরীত প্রান্তের ঘেরে দাঁড়িয়ে থাকা খেলোয়াড়কে বলা হয় 'কাটোনি'। খেলোয়াড় যদি বলটি ধরে ফেলে তবে সে ক্ষেত্রের ঘেরে দাঁড়িয়ে প্রতিপক্ষের কাটোনির দিকে ধোপ নিক্ষেপ করার সুযোগ পায়। কাটোনি খেলোয়াড় বল ধরতে ব্যর্থ হলে দল নিক্ষেপের সুযোগ হারায় এবং অন্য দল বল নিক্ষেপের সুযোগ পায়। যদি কাটোনির কোমরের নিচে বল লাগে তাকে বলা হয় কোটা এবং কাটোনি পরিণত হয় 'হোইয়া' বা 'বন্ধা' তে। সে তখন আর ঘাই থাকেনা (যা খেলার শুরুতে সমস্ত খেলোয়াড় থাকে)।
বন্ধার কাজ তখন কঠিন হয়ে দাঁড়ায়। তাকে প্রতিপক্ষ দলের কাছে চলে যেতে হবে, তাদের ঢোপ ধরা থেকে বিরত রাখতে হবে এবং নিজেই ঢোপ ধরার চেষ্টা করতে হবে। যাইহোক, যদি সে সফলভাবে ঢোপটি ধরতে পারে, তার পরবর্তী কাজটি হবে প্রতিপক্ষের কারো দ্বারা স্পর্শ লাগার আগে নিজের দলের দিকে চলে যাওয়া। এই কৌশলকে আউলিয়া বলা হয়। এই কাজটি সফল ভাবে সম্পন্ন করতে পারলে সে আবার ঘাই হয়ে যায়। এই প্রয়োগকে হোরা বলা হয়। তার নিজের দলে পুনরায় ফিরে যাবার চেষ্টা করার সময় সে যাতে খেলার মাঠের বাইরে বেরিয়ে না যায় সে বিষয়টিও তাকে নিশ্চিত করতে হয়।
যদি একটি দল দশজন ঘাইকেই হারায় অর্থাৎ তারা বন্ধা হয়ে যায়, তবে দলের একমাত্র অবশিষ্ট খেলোয়াড়কে বলা হয় ঘাই কাটোনি। যদি বিরোধীরা তাকে কোটা অবস্থায় ফেলে দিতে পারে, তখন হয় পিরিউঠা। এর অর্থ দলটি খেলায় জিতেছে। অন্যদিকে, উভয় দলের সমান সংখ্যক ঘাই থাকলে, খেলাটি অমীমাংসিতভাবে শেষ হয়।
রিচার্ড উইলবার
রিচার্ড পুর্ডি উইলবার (১ মার্চ ১৯২১ - ১৪ ই অক্টোবর, ২০১৭) একজন আমেরিকান কবি এবং সাহিত্য অনুবাদক ছিলেন। ১৯৮৭ সালে তিনি লাইব্রেরি অফ কংগ্রেসে কবিতার দ্বিতীয় কবি পরামর্শক নিযুক্ত হন এবং ১৯৫৭ এবং ১৯৮৯ সালে দু'বার কবিতার জন্য পুলিৎজার পুরস্কার পেয়েছিলেন।